
C€l\TRO Dl B4RIO hOORD 

FUNDACION PA STIMULA DESAROYO SPIRITUAL, SOCIAL Y CULTURAL Dl NOORD 
NOORD 74 - P.O.B. 322 - TEL: 4658 - ARUBA 


FBOLOGO 



ABONO: Fl$.4,-pa 1 anja 
(12 numeros ) 

ANJA No. 2 . 

ANJA Dl APARICION : 
mel 1976-juni 1977 


Apreciable lectores. 


Nos ta acercando tres fiesta cu balor hopi grandi. 
Na momento cu boso ta lesa e Taray aki ya boso 
a celebra Anja di La Reina Juliana. Algun di nos 
conoce personalmente. E ta representa e corona 
cu ta uni Hulanda cu Antillas Hulandes. Surina- 
meyaa sali for di e reinado. 

Aki un par di anja mas cu Antillas (cu of sin Aru- 
ba) bira independiente celebracion di Anja di La 
Reina a pasa pa historia. E ora nos mester pone 
un otro fecha pa pone e fiesta. Kizas nos escoge 
17 of 25 di maart of 25 di januari. Tambe dia 15 
di december lo no ta dia liber mas. 

Ta stranjo cu aki na Aruba (y Antillas) nos ta cele- 
bra anja di la Reina cu hopi fervor mientras cu na 
Hulanda mes e dia ta pasa hopi keto. Hopi Hu- 
landes ta mira e persona ey como un persona de- 
corativo, mescos cu nos ta mira nos gobemador. 
Ya tin rumores ta core cu Beatrix lo ta e ultimo 
reina. 

Un otro fiesta cu nos ta celebra ta dia di obrero. 
Riba e dia ey e trahadornan ta haya un dia liber. 
Di dos diadomingo di mei. Dia di mama. Un bon 
oportunidad pa mustra nos mama cuanto nos ta 


apreciele. Hopi persona ta di opinion cu no ta bale 
la pena regala bo mama algo si henter anja bo no a 
mustra aprecio pe. Un opinion comprendibel. 
Pero e ta un dia sublime pa refleha e balor cu un 
mama tin. Nos mama ta un hende cu tambe tin 
su foutnan. Un jiu por tin hopi influencia riba su 
mam. Un mama por ta orguyoso ora cu e tin jiu- 
nan cu a bay bon, pero tambe e por sinti su mes 
frustia pa motibo cu un of mas jiu a coi mal 
caminda. Segun mi a regalo mas grandi cu un 
jiu por dutia su mama ( y tata )ta cue bira un per- 
sona di karakter. 


Sintoniza tur Diasabra anochi 


DISCO MUNDIAL 

Via Voz di Aruba 
ora: 9-11 p.m. 
un programa presenta pa 
ADDISON PROGRAMS CO. 














DEPORTE 


MASTERPLAN 1977 


Lo siguiente ta e metanan cu direktiva di Centro di 
Bario Noord ta pone su dilanti pa wordo realisá du- 
rante transcurso di anja 1977. Modificacion y am- 
plificacion ta posibel. 

Esfuerzo maximo di un y toer ta promer requisito. 
Educacion 

Lo wordo organisá lecturas y charlas. 

Felix Flanegien 
Derechonan Civil 
Inflacion 
Historia di Aruba 
Agricultura 
Sindicalismo 
Staatsinrichting 
Belasting 
Beroepskeuze 
Diabetici 
Blindenzorg 
Famia Planea 
Informacion na e pueblo di Noord tocante tra- 
baunan, metanan etc. di Centro di Bario Noord lo 
wordo hasi den revista Taray. 

Cordinacion: Nita Hill. 

Pa informa y activa pueblo di Noord lo wordo teni 
reunionan cu cada bario (cada luna un otro bario). 
Coordinador: Felix Flanegien. 

CURSONAN PROPONITA : 

Trahamento di bolo y cos dushi. 

Coordinadora: Suzy Kelly 

Chinese Keuken, Cushina Criollo y Fijne Keuken 

Coordinadores: Felix Flanegien y Mena Tromp 

— Curso di desaroyo general (na momentonan aki 
e ta andando) Coordinador: Chin Flanegien. 

— Vlechtmento di cabana y Macramé 
Coordinador: Felix Flanegien 

— Curso di motivacion (pa lideman di C.B.N. y 
demas personas). 

Coordinador: Feluc Flanegien 

— Biblioteca y sala di estudio 
Coordinadores: Martin Flanegien lo zorg pa op- 
zet di biblioteca Chin Flanegien lo zorg pa op- 
zet di sala di estudio 

— lesnan di Pintamento 
Coordinador: Chin Flanegien 

Revista Taray (ta planea pa dedica su mes na un to- 
pico pa cada luna) Coordinador: Martin Flanegien. 


Coordinadpr: 
Topiconan proponf: 


Comishon di deporte ta consisti di : Chando Pie- 
tersz, Chin Flanegien (Thomas Tromp) 

Tarea: Inicia y activa toer clase di deporte. 

— Inicia grupo di ajedrez coordinador: Chin Fla- 
negien. 

— Inicia grupo di dam coordinador: ChU Flane- 
gien. 

— Inicia equipo di basket y prepara cancha di bas- 
ket coordinador: Chando Pietersz. 

— Aktiva volley-ball - coordinador Chando Pie- 
tersz. 

— Aktiva barbell - coordinador: Chin Flanegien. 

— Aktiva tennis di mesa - coordinador: Chin Fla- 
negien. 

— Inicia clase di karate - coordinador: Chando 
Pietersz. 

— Aktiva lawn tennis - coordinador: Chin Flane- 
gien. 

— Inicia y aktiva equipo di futbol coordinador: 
Thomas Tromp. 

— Inicia y aktiva un equipo di little league coor- 
dinador: Martin Flanegien 

— Aktiva un grupo di landamento coordinador: 
Jossy Tromp. 

Pa coordina y mehora lazonan deportivo den pue- 
blo di Noord ta planeá pa lanta un organisacion 
madre (overkoepelend orgaan) pa toer ramo di de- 
porte den Noord. 
coordinador: Chin Flanegien. 

— Aktiva deporte di domino — coordinador: 
Chin Flanegien. 

FUNDRAISING 

Tene rifa— coordinador: Chin Flanegien. 

Organisa: Bake Sale 

White Elephant sale coordinadora: 

Plant sale Suzy Kelly 


r 

RECREACION 


— Pa juventud en general lo wordo stipula un dia 
special pa nan, door di crea un ambiente juve- 
nil, door di e.o.: musica, aktividades juvenil etc 
coordinador: Chando Pietersz. 

— Un comision di carnaval lo coordina aktivida- 
des carnavalesco. coordinador: Felix Flanegien. 

— Organisa autosterrit y auto-rally - coordinador: 
Martin Flanegien. 

— Organisa mode show - coordinadora: Nita Hill. 

— Organisa handenarbeid pa hende grandi - coor- 
dinadora: Nita Hill 

— Organisa festividades pa dia di mama y dia di 
tata - coordinadora : Nita Hill. 


ACTIVIDADNAN CULTURAL 

— Continuá organisacion di contest di caha di or- 
gel - coordinador: Chin Flanegien 

— Organisa toneellessen. - coordinador : Chando 
Pietersz 

— Organisa show musical - coordinador: Felix 
Flanegien. 

— Organisa deramento di gai - coordinador: Chan- 
do Pietersz. 

— Organisa draaimento di pelicula: coordinador: 
Felix Flanegien. 


CHOU’ S 

SOWICCnTCR 



BAft Y RESTAURANT 

Adres Tanki Leendert 289 
Tel: 4527 


Pa: Drecha Tire. 
Grease 


Nos ta habri Diadomingo 
For di 9.00 a.m. 



cu a tuma riba su mes. 


Si pa un of otro motibo un persona no por sigui 
coordina un aktividad mas, e mester notifica direk- 
tiva di esey di moda cu direktiva por nombra un 
otro persona na su lugar. 

Masterplan trahá 2 - 3 - 1977 na Centro di Bario 
Noord. 

Nos ta spera di henter e pueblo di Noord coopera 
pa logra e metanan den nos masterplan. 


PLANNAN GENERAL. 

Percura pa un hoeki trankilo pa sinta combersa den 
C.B.N. (un zitje) coordinador: Jossy Tromp. 
Percura pa reunion cu toer comisionnan di C.B.N. 
cada 3 luna coordinador: Chando Pietersz. 
Expancion di Centro di Bario Noord - coordina- 
dor: Felix Flanegien. 

Percura pa drecha speeltuin - coordinador: Thomas 
Tromp 

Traha un hekki di waja pariba/ pabao, di berghok 
panord pa e hekki pabao. coordinador: Felix 
Flanegien. 

Traha un programma semanal, kwal lo wordo colgá 
den e edificio di C.B.N. - coordinador: Chando 
Pietersz. 

Mantenecion di e edificio, su inventario y su facUi- 
dadnan. coordinador: Chando Pietersz. 


N.B. 

Cada luna cada coordinador(a) mester duna un re- 
lato en breve tocante desaroyo di e aktividad(nan) 





— Mescos cu e pesonan aki ta bay ariba cu hopi 
esfuerzo asina tambe e trabaunan di C.B.N. ta: 
duro, pero cu cooperacion di un y tur, nos lo 
logra. Yuda C.B.N. traha duro, pa Noord tin 
un bon futuro. 




ABONAMENTO ALGO CURIOSO PA SA 


RIBA 

TARAY 

E numero aki di Taray ta numero 22. Esey kier 
meen cu despues falta solamente 2 numero, esta nr. 
23 y 24, pa e di dos anja di aparicion worde com- 
pletá. Esey kier meen tambe cu e abonamiento ri- 
ba Taray mester worde renobá. Lastimamente cu 
nos mester aumenta e suma di suscripcion pa mo- 
tibo cu prijsnan di imprenta a subi y post tambe a 
bira mas caro. Y pa e anja di aparicion venidero 
nos ta calcula cu e gastunan lo subi mas atrobe, 
mientras cu durante e anja lo no tin aumento mas. 
E abonamiento lo bira Fls. 8,- pa anja kwal lo sali 
70 ct. pa un taray. Nos lo duna en breve un spli- 
cacion di nos gastonan. Pa druk un Taray ta co- 
sta mas o menos Fls. 1,—. Ta bin aserka 20 ct. 
pa post (casi sigur lo bira 30 ct). Tambe tin gas- 
to di portret. Ademas nos lo cuminsa e anja no- 
bo cu un edicion extra diki pa conmemora Bicen- 
tenario di Noord, cual gastonan lo ta dobbel of 
mas di un numero normal y pa Pasco tambe nos lo 
tin un numero extra diki mescos cu anja pasá. 
Nos ta spera cu boso lo sabi di comprende e mo- 
tibo di e aumento di e suma di suscripcion y cu bo- 
so lo sigui coopera cu Taray. Ta hopi importante 
tambe cu boso lo hasi propaganda pa Taray, door 
di convence bo amigo(a) nan, bisinjanan of fami- 
liares pa tuma un abono riba Taray. Tambe tin e 
posibilidad pa regala bo ser (nan) kerf cu ta den ex- 
terior un abono riba Taray. Nan ta apresie masha 
tanto mes. Cada biaha nos ta risibi reaccion di 
esunnan cu tin un abonamiento. Unda cu nan ta 
biba, nos ta mande pa nan nos ta cobra solamente 
extra pa e stampfanan. Por manda renoba y paga e 
abonamiento di Taray, serka Chin Flanegien na 
St. Annaschool of na C.B. Noord of serka un di 
e miembronan di Redaccion. Coida duna bo 
nomber y adres completo. 

Finalizando nos kier a gradici di awor caba tur e 
personanan cu a mustra nan interes den nan Revis- 
ta Taray durante e anja cu a pasa y nos ta spera cu 
mas y mas hende lo sabi di scirbi algo manda pa 
Taray. Tuma un curashi y no sea floho. 


Boso tabata sa cu antes nos antepasadonan tabata 
hasi soppi di piedra. Ta parse stranjo pero Sr. 
Dama Tromp, a conta nos cu su bisabuelo a con- 
té cu tempo nan tabata mucha nan tabata bebe un 
soppi cu tabata worde getrek di keisteen, esta asina 
nan tabata jama e piedra ey cu nan tabata haya 
bandi cant’i lama. Di con e soppi por tabatin smaak 
ta parse algo stranjo. Kizas pa motibo cu den awa 
di lama tin diferente bestianan chikito (plankton) 
y algen, esakinan lo ta penetra den e piedra ora cu 
e awa pasa laba riba dje y cu ta esey ta trek den e 
soppi, dune smaak. En todo caso e ta keda algo 
curioso pa sa. 

Tambe interesante ta pa sa cu antes e hendenan ta- 
bata usa un piedra como casuela. Bou di e piedra 
nan tabata sendele un candela di takki chikito y 
ariba nan tabata pone e mansa di harinja. E pan cu 
nan tabata bati asina, tabata sali blanco blanco. 



Lastima cu naturaleza no kier coopera cu nos 
Anja di Agricultura: Awa a jobe casi nada na 
fin di 1976 y e promer mita di 1977. Nos ta 
spera mehoranza den e segundo parti di 1977 


Pa tur bo pañanan 



bo pacus preferi 


Redaccion 

ZR. MARJOLEIN 

Na ocasion di cuminsamento di mi noviciado den e 
orden di Soeurnan di Bethanié na Februari. 

Revista Taray a pidi mi pa mi scirbi algo tocante e 
motibonan pakiko mi a jega na tuma tal paso. 
Cu mucho gusto mi kier a cumpli cu e peticion aki: 

PAKIKO DN MUCHA 
MUJER TA BIRA 
SOIUR : 


Hopi tempo caba no ta “in” mas, pa bira soeur. 
Hopi hende ta haye esey algo innatural: un mucha 
muher mester casa, haya jiu y asina cria un familia. 
Esun cu no haci asina, ta abnormal. Tambe tin 
hende cu ta bisa cu un mucha muher ta bira religio- 
sa pasobra e no por haya homber. E ultimo caso 
serka mi definitamente no ta asina: mi tabata anda 
serio cu un mucha homber pa mas o menos un aña 
y nos a traha plannan pa verloof caba, oracu mi a 
dicidi pa bira religiosa. 

Pakiko? Pasobra mi a sinti cu esey lo mester bira 
mi camina den bida. En cuanto lo primero, pues 
cu un bida di convento ta innaturaJ, esey ta opi- 
nion di hendenan cu no ta comprende e asunto asi- 
na bon. 

Den un bida di religiosa, bo ta laga sex un banda. 
Pero esey no kier meen cu bo no conoce amor!! 
Amor ta necesario den un bida humano, sex no. 
Como religiosa, bo ta mara bo mes na e Congre 
gacion, cu por manda bo na unda bo presencia ta 
mas necesario. Bo no ta casa, bo no ta sera un 


union cu un solo persona, sino bo ta purba di para 
kla pa tur hende. 

Como religiosa bo kier ta un SENJAL: Den e mun- 
do aki, caminda e lucha pa propiedad y standing ta 
tuma asina un lugar importante bo kier mustra, 
door di laga esaki nan para, cu felicidad ta sintá 
den satisfaction y entrega na Dios. Den bo bida bo 
a ripara cu tur cos ta bin di Dios, cu Dios kier paz y 
amor riba mundo y felicidad p» tur hende; cu el a 
manda su unico Jiu na mundo pa logra esey. Si e 
sintimiento ey ta bastante fuerte, bo kier duna tur 
bo forza. Door di biba hunto cu e otro soeurnan 
cu tambe tin e ideal aki y principalmente door di 
bo oracion conhunto y personal bo ta haya forsa 
pa esaki. Mi ta spera cu tambe jovennan Arubia- 
no lo skucha stem di Dios pa guia nan pueblo riba 
e caminda pa Reino di Dios. Cu e deseo aki mi 
kier a termina e articulo aki. Tur hende cu kier 
reaccion riba e artikulo aki, sea Hen Taray of sea 
personal ta bonbini! 


Zr. Marjolein 



Campeonnan Nortenjo di ping pong escolar. 



vanoorp 


DE MODERNEBOEKHANDEL 
IN'DE NASSAUSTRAAT 

E ARCA Dl NOE. 

UN REALIDAD ? 

Di tempo cu nan ta chiquito caba, cada cris- 
tiano por a tende e historia di e Arca di Noe. 
Awendia varios persona ta puntra nan mes si en 
berda e storia di e Arca di Noe a sosede. 

E famoso arqueologo Terry Wood di Merca a 
hasi un estudio di esaki. Akinan ta sigui algun di 
e observashonnan cu el a haci. 

Den vecindario di Turquia, den e parti orien- 
tal ta situa e misterioso sero Ararat. E ta un sero 
di 5165 meter di altura cu ta consisti di piedra vol- 
canico. Segun opinion di cierto scientificonan y 
teologonan aki ta e lugar caminda e restonan di e 
arca ta situa. Nan a saka e conclusion aki for di 
Biblia for di Genesis 8 : 4 cu ta bisa: I den di siete 
luna, riba e di diesshete dia di luna e arca a tranca 
ariba e seroe di Ararat. 

E conocido scientifico John Morris a bisa. E 
descubrimiento aki lo tin un efecto enorme ariba 
e pensamientonan scientificio pasobra e lo mustra 
ariba e irregularidadnan di cierto teorianan door 
di demostra pruebanan cu en berdad un diluvio tor- 
mentoso a sosede. 

Hopi expedicionnan pa e seroe Ararat a tuma 
lugar despues cu binti dos aña pasa a ser descubri 
algun madera traha cu man ariba e seroe. E descu- 
brimento aki a ser hasi pa Fernand Navarra, kende 
a hjqa e madera nan aki halto ariba e seroe. Na juli 
1955 e i su jiu di diesun aña a bolbe regresa na e 
sitio caminda el a encontra cu un pida madera gran- 
di dera bow di sneeuw. E la coba den e sneeuw y 
a encontra un balki enorme. E1 la corta un pida di 
e balki y bolbe regresa pa su pais cu ta Francia. 
Na un investigacion cu a tuma lugar a ser calcula cu 
e balki ta 5000 aña bieuw caba. Na 1969 Navarra a 
bolbe regresa na e seroe y a encontra cu cuatro 
pida madera mas. 

Mientrastanto hopi discusion a wordo lanta si 
enberdad e madera ta di e bieuw ey. Otronan ta 
pensa cu e madera ta proc;?dente di un monumento 
cu a ser lanta pa e historia di e arca. Asinatambe 
bo ta haña e klooster di Santa Catarina den e de- 
sierto di Sinai caminda ta ser bisa cu Moises a mira 
un vision. 

Den e añanan cu a sigui despues varios cosnan 
mas a ser discubri pero no tin prueba palpable 
esakinan. Tambe e gobiemo di Turquia no ta per- 
miti expedicionnan pa e seroe Ararat mas ya cu 
esaki ta keda serca di e frontera cu Rusia y nan tin 
miedo di invasionnan di e trupanan di Rusia. 


Pero asina mes e grupo di expedicionista nan ta 
sigui kere den e arca di Noe. 



REFRANES NA 
PAPIAMENTO 


— Es cu cana anochi; tin cu trompica. 

— Canador no sa jora camina. 

— Carne di un cura ta cana hunto. 

— Carne ta cana cabez abau, ma e sa cuant’or tin. 

— Bon curazon ta mal cabez 

— Curazon cu stima no sa lubida 

— Si mata debebó, ta ken ta paga. 

— Anochi skoer, demonio ta loer 

— Cu danki mi cushina no pro huma. 


BO KAS BAL MAS Dl LOKE BO TA KERE. 
BO TA SIGURrCU E TA BON SIGURA? 

OF POR LO MENOS SIGURA? 

YAMA PA UN AFSPRAAK SIN COMPROMISO 

ALGUNO SEñOR arturo f. aponte 

4228 O F 1550 
PA MAS INFORMASHON 

E CENTRO Dl JARDIN NA ARUBA 

Nos tin tur sorto di fertilizer pa bo matanan di jardin, berdura y matanan di fruta. Ademas nos tin un 
gran surtido di potchi, materos pa colga, floman seco, matanan pa adomo, potchi di klei (homá), her- 
met chikito, insecticida, baki di plastico pa mata cu un sistema automatico pa awa. 

ACROCO 

ta bo adres tambe pa: control di pis-pis, saminamento di awa y tera, control pa mata jerba pa industria 
y casnan privá, hacimento limpi di matanan di coco, landscaping (paden y pafor), drechamento di jar- 
din, sistema automatico pa awa den jardin y tambe pa tur conseho riba tereno di agricultura, horticul- 
tura y flornan. 


Pa mas informacion pasa na 


Bushiri 15 B 


Dakota Shopping Center 
Tel: 4389 


Nos lo ta contento pa sirbibo!! 

Cheokpoint Color 


Nassaustraat 71 
Tel. 2284 
Oranjestadf 
Aruba, Ned. Antilien 


7\0/b Vermecr 

Our hobby is our profession 


Fotonan di promer Sta. Comu- 
nion. Checkpoint Color lo t’ey e 
anja aki atrobe cu su studio foto- 
grafico profesional: 

15 di Mei: den Club Don Bosco 
pa sak? potret direct despues di 
misa. 

21 di Mei: den Aurora kleuter- 
school na Tanki Leendert. 

19 di Mei: Por saka potret na nan 
studio den NASSAUSTRAAT. 

ABEJANAN ASESINADOR 
TA ACERCANDO 

Poco tempo pasa nos por a lesa den courant cu 
na Venezuela un campesina a wordo haja morto 
den su campo. Su curpa tabata Mrc’ á i jen di pi- 
caduranan. Dos dia despues algun hoben a mira 
con un baca a wordo ataca pa miles di abejas i den 
un paar di minuut e baca a fallece. Mesora e go- 
biemo di Venezuela a spierta y a adverti e pobla- 
cion di Venezuela contra un posible invasion di 
abejanan asesinador for di Brasil, e pais vecino. 

E abejanan asesinador (nan nomber scientifico 
ta Apis Mellifera adensoni) no ta origina for di Bra- 
sil, ni di e continente mericano, sino ta un impor- 
tacion for di e continente di Africa. Na Africa nan 
tin miedo di e abejanan aki, ja cu ta conoci cu nan 
ta ataca den gmpo grandi i por mata tur cos. Tin 
biaha hasta un poblacion mester huy pa e animal- 
nan aki. 

E abejanan aki tin un gran calidad: nan ta pro- 
duci extraordinariamente hopi honing (stropi). 
Ta pa e motibo aki e gobierno brasileño a decidi pa 
importa un gran numero di e abeja nan aki na aña 
1956, pa asina nan por mezcla nan cu e abejanan 
europeo cu ta produci menos y cu ta na e tempo 
tabata wordu usá na e pais ey. 

E plan tabata bon. Ta e intencion pa insemina 
e reina di e abeja africano cu esperma di abeja euro- 
peo y asina logra un tipo di abeja cu ta produci ma- 
sha hopi stropi mes i cu por biba den e hemisferio 
tropical. E projecto tabata na encargo di e exper- 
to Warwick Esteven Kerr, cu a cruza 35 reina di 
abeja africana cu e abejanan macho europeo. 

Tur e abejanan a worde será den varios haula pa 
asina nan no por scapa y sigui extende nan mes den 
e mondinan di BrasO. Pero hasta e miho precau- 
sion por resulta malo. Un amante cu ta cria abeja- 
nan na su cas, a bishita Kerr. E no tabata sabi cu e 
abejanan cu Kerr tin será ta peligroso. Sin cu e mes 
sa é a laga un di portanan di e haula habri. Ora cu 
esaki a worde descrubri, ya 26 reina africano a sca- 
pa caba. 

Asina e abejanan asesinador cu a scapa a sigui 
engrandese nan cantidad. Nan a apodera di e abe- 
janan local y a mezcla cu nan i asina a resulta un ra- 
za cu ta masha feroz mes y a cuminza ta expande 
su mes ariba henter e pais. Asina rapido nan ex- 
pansion ta cu den mita aña ya nan a jega na Guya- 
na frances. Nan ta biaha cu 200 milla pa aña. 



Warwick Estevan Kerr kende a importa e abeja 
africana na Brasil: 

E abeja africana cu no ta diferencia di e abeja co- 
mun, ta peligroso pasobra e ta ataca den gran can- 
tidad. 


Na Venezuela nan ta kere cu dentro di dos aña e 
abejanan feroz aki lo invadi Venezuela y despues di 
siete aña Panama tambe lo ser afecta pa e animal- 
nan aki. Ta ser calcula cu pa aña 1990 nan lo jega 
na Estados Unidos. Con lihe e velocidad cu e abe- 
janan ta move nan mes ta keda ilustra cu ja den 
binti aña ya nan a invadi casi henter Suramerica ca- 
ba. 

Awor algo tocante e abeja asesinador mes. E ta 
un tipo di abeja cu bo no por distingui di esunnan 
comun y diripiente bo ta sinti un sonido y e ta ata- 
ca bo. Su tamaño no ta grandi i e tin e mes un can- 
tidad di veneno cu e abejanan comun. Tin vez nan 
ta preto y nan tin banchi geel bow di nan parti 
atras. 

E pregunta ta awor di con no ta combati e abe- 
janan cu insecticidonan. Pero ta conoci cu e insec- 
ticidonan. ta un peligro pa nos ambiente y nan ta 
responsabel pa e desaparicion di hopi sorto di ani- 
malnan util pa hende. Y si bo usa insecticida esaki- 
nan por afecta tambe e abejanan cu no ta peligroso. 
Y e ora lo bo no tin abeja pa hiba e stuifmeel di un 
mata pa otro. 

Con por detene e avance di e abejanan aki anto. 
Tocante esaki hopi posibilidadnan a ser lant-a pero 
tur ta parce en vano. Solamente a ser nota cu mas 
frieuw un tera ta, menos e abejanan ta avanza y 
tambe caminda tin un cantidad hopi grandi di abe- 
janan comun, nan ta mezcia cu e abejanan asesina- 
dor y asina bo ta obtene un raza menos feroz cu 
esun africano. Asina bo por sigui cruza nan te cu 
bo ta haja e raza di abeja comun atrobe. 

En todo caso, por tin un paramento na e avan- 
ce di e abejanan asesinador cu ta expande nan mes 
rapidamente, pero e lo ta hopi dificil. 


1111111 Cl TARAY 



Bo a bisa cu bo yate tin dos cama? 


CecUia: Dokter, dokter, bin lihé. Felicio a guli un 
raton. 

Dokter: Tene un pida keeshi dilanti su boca. Mi ta 
bin di biaha. 

Juan: Di kon Felicio mester a bay den Hospitaal. 
Poco dia pasá ey mi a weité cu un bunita 
chick ta cana keiro. 

Pedro: No t abo so a weité. Su casá tambe a weité. 


Ml SORO 


Anochi drumi ariba mi cama 
Pensando ariba mi mama 
Sin soño pa drenta mi wowonan 
y scuchando e parjanan canta cu coronan 

Diripiente un nubia a pasa 

Y mi wowonan a tapa 
Tur cos a wordo lubida 

Te cu un duchi soño a cuminza 

Ta parce cu mi tawata scucha un voz 
cu tawata bisa un cos 
Astrid, Astrid e tawata grita 
No lubida riba bo mama cu Dios a kita 

Despues a drenta un claridad 

Y mi a habri mi wowonan cu piedad 
mi tabata contento en berdad 
Pasobra no tabata realidad. 

Astrid Tromp 
Alto Vista 

Asina nos tur a bini na mundo. For di e momento aki e preocupacion di nos mama pa 
nos a cuminza. 


MAMA, BO TA FELIODAD ! 


Ta ken na mundo por stimá mi 
manera mama bo ta stima 
ta ken lo por ta mas sincero 
ken su cariño berdadero 
sin egoismo o f^lsedad 
por igualá amor di mama? 


PLAYA TRADINC 
CO. N.V. 

PA TUR ARTICULO 
TRAHA U PAPEL, KARTON 
OF PLASTIC, JAMA NOSI NOS 
LO BIN SIRBIBO. 

TtL J7«7. TOMATENtTRAAT I. 


Si tur amigo bandoná mi 

mama bo t’ ei 

bo n’ ta fayá mi 

bo t’ ei pa sana mi herida 

causá pa desengañ’ i bida 

pórta sigur pa si mi barco 

ya sin rumbo 

ta na peligr’ i naufragá 

bo ta e luz den scuridad 

mama bó ta felicidad 

Braza habrf bo ta sperá mi 

e yiu perdi 

e yiu tam malagradici 

D. Laclé H. 

Dos chauffeur nobo pa e bus di C. B. Noord. 



Despues nos lo bin cu mas noticia riba nos bus. 


POESIA DI UN MAMA 


Jiu coe mi a stima tanto 
Foi chikito te awor 
Nuebe luna mi a carga bo 
Duroe pretá na mi coerazón. 

Den bo cuna mi a admira bo 
Mi a caricia bo coe amor 
Mi a yayabo, adorado bo 
Manera un mama so lo por. 

Segun dia ta pasando 
Bo ta crece mas y mas 
Nos a biba den un mundo 
Di felicidad y paz 

Mundo ta bira modemo 
Cambionan ta aparece. 

Nubia scur ta bin na cielo 
Felicidad ta disparce. 


Yiu coe mi a stima tanto 
Awor, bo ta grandi, nos toer sa 
Pero no larga ningun gañabo 
Bo mama, autor di bo bida, é ta. 

Ningun ser coe no ta mama 
Nunca no por comprende 
Ki un sufrimento tan inmenso 
Un mama lo por carga coe ne. 

Yiunan grandi of chikitu 
Boso no mester lubida 
Maske nos biba 200 aña 
Nos mama nos mester aprecia. 

Larga nos roga Dios den Cielo 
Hopi bida y saloe 
Pa semper bay nos respetele 
Masque que e por ta. 

PARAPSYCHOLOGIA 


Den e articulo aki dos topico di parapsychologia lo 
wordo trata, esta spiritismo y stigmatisacion. Pa- 
rapsychologia ta un sciencia cu ta ocupa su mes cu 
estudio di topiconan manera spiritismo, psychoti- 
nesia (movemento di obheto door di uso di mente 
so), telepatiai (lesa mente di otro hende), prosco- 
pia (ripara algo cu lo bay pasa den futuro, por 
ehempel foorboor (voorbode), stigmatisacion, etc. 
Spiritismo ta un teoria sigun cual hende ta sigi exis- 
ti despues di morto, como spiritu y cu ta posibel cu 
hende bibo por hanya contact cu nan pa medio di 
cierto personanan cu ta wordo yama medium. 
Mayoria di biaha e hendenan cu ta acudi cerca un 
medium kier informacion di un ser keri cu a muri 
o di un persona cu tabatin algo particular cu ne. 
Varios biaha informacion tocante futuro ta wordo 
pidi. 

Den e mundo di spiritu tin variacion. . Tin spiritu 
di nivel alto y tin di nivel baho. Mediumnan cu un 
bida personal bon por hanya contact cu spiritunan 
di hende nan di alto nivel. Mediumnan di mala bi- 
da por yama casi solamente spiritu di mal hende so 
y e informacion cu un spiritu asina ta duna ta di 
mesun calidad. Algun moda door di cual spiritu ta 
comunica ta: 

1. Uso di e voz di e medium. E medium ta bay 
den trance (hypnose tambe ta produci un tran- 
ce pero esaki ta algo totalmente otro) y ta cu- 
minsa papia. 

2. E medio ta tene un cos di scirbi den su man y 
dilanti di e tin un pida papel. E spiritu ta move 
e man di e medium y ta scirbi algo di e modo 
ey ariba e papel. 

3. Un otro metodo ta un den cual e letteman di e 
alfabet ta wordo scirbi grandi ariba un papel cu 
ta poni ariba un mesa. Un glas ta wordo usa cu 
por tapa net un letter so. E spiritu ta 
influencia e medium pa move e glas 
di letter pa letter te ora full e infor- 
macion ta duna. 

4 un otro moda ta cu personanan ta 
sinta rond di un mesa y nan dedenan 
ta toca e tablero di e mesa. E alfabet 
ta wordo ripiti varios biaha tras di o- 
tro. Pa cada letter cu ta bon e mesa 
ta haci un movecion. Asina tin canti- 
dad di metodonan di comunica cu 
spiritu. 

Sesionan casi semper ta pasa den cu- 
arto mitar scur o cu un luz cu ta ha- 
ci observacion preciso dificil. 


Varios biaha un luz corra ta wordo usa. Un otro 
precaucion cu e medianan sa usa ta pa pone esnan 
presente sinta den un circulo y laga nan tene man- 
nan di otro pa asina forma un cadena. E posibili- 
dad pa descubri estafa cu man ta bira asina dificil, 
pasobra si e cadena wordo kibra esaki ta wordo 
considera como e causa di e fracaso di e sesion. 
Tambe sa pasa cu ta prohibi pa mishi cu algo 
aurante e sesion. iiixperieiicia a yega munstra cu 
hasta hende di alta calidad mental y scientifico a 
wordo enganya pa medionan. 

Un argumento cu mediumnan sa usa ora hende kier 
haci uso di aparatonan pa controla si ningun estafa 
ta wordo cometi ta cu desconfianza tambe ta kibra 
relato cu e mundo di spiritu. Nos por compara esa- 
ki cu e argumento di un falsificador di placa. 
Tanten cu ningun hende ta controla seriamente e 
placa falso cu e ta usa pa paga, no tin problema y 
e placo por sigi circula. 

Un persona cu a haci hopi trabao pa prueba cu e 
spiritistanan ta un grupo di ganyador tabata Harry 
Houdini. 

E tabata yiu di un emigranti Hungria cu a bai biba 
na Merca. Como mucha e a cuminza entrena su 
mes como goochelaar. E a biaha pa In^laterra unda 
e a hanya hopi fama y despues e a sigi duna demon- 
stracion den Europa. Na Russia e a pidi e polisnan 
Pa nan sere den un caha di staal cu un bentana chi- 
kitu, cu tabata wordo usa pa transporta criminal- 
nan peligroso pa Siberia. Nan a kita su panyanan 
mare y a hinke den e caha. Despues e caha a wor- 
do poni di tal moda cu e porta cu tabata na slot 
tabata contra un muraya. E caha tabata hinca den 
un cel. E polisnan e a pidi pa sali despues fey di e 
cel. Den menos cu mei ora e tabata pafor di e ca- 
ha. E no a revela nunca con e a haci esey. Un otro 

hecho stranjo cu a pasa cune tabata despues cu e 
a bolbe Merca. Durante un presentacion un yu- 
dador tabata tira cu un revolver ariba dje, y e ta- 
bata captura e balanan cu su dientenan. Esaki nor- 
malmente ta un triki cu hopi di goochelaar por ha- 
ci aunque cu e revolver wordo controla pa un di 
bishitantenan. Den e caso aki tambe tur cos a bay 
normal, te ora cu diripiente un hende den e publico 
a lanta para a grite “ Catch esaki” y a tira cu un re- 
volver ariba dje. Ora cu e sustu a plakia un poco 
nan a descubri cu su boca tabata na sanger pero e 
tabatin e bala di e revolver ey meimei di su diente- 
nan. E tirador a wordo encarcela. 

Di e caso aki tambe nunca e a laga sa ta kico e a ha- 
ci. Semper e tabata mantene si cu locual e tabata 
haci ta triki y manyo. 

Na 1913 su mama a muri. Aunque e tabat?i dudoso 
encuanto di spiritismo e a cuminsa bishitanan pa 
mira si e por hanya contact cu spiritu di su mama. 
Cada medium cu e bishita a resulta di ta un hecha- 
dor di baina. E a cuminsa cu un campanya contra 
nan y tabata munstra cada biaha na publico ki sor- 
to triki e mediumnan tabata usa. Na 1923 despues 
di un lectura na Montreal den cual e a bolbe ataca 
e spiritistanan e a wordo ataca pa un di nan. E 
homber a dale algun golpi cu despues di algun dia a 
resulta di tabata mortal. Algun tempo despues di 
su morto, net e spiritistanan, cu e a combati asina 
fuerte, tabata purba regularmente hanya contact cu 
su spiritu. 

Un otro topico interesante den parapsychologia ta 
esun di stigmatisacion. Stigmatisacion kier meen 
cu na cierto momentonan un hende ta hanya san- 
gramento na varios di e lugarnan unda Christo tam- 
be a hanya su heridanan di su crucifiscion. E lugar- 
nan ey ta mayoria di e biajenan: E mannan, e pia- 
nan, e custia, de bez en cuando na e cabez y tambe 
de bez en cuando awa y sanger ta sali fey di e wo- 
wonan. Den historia tin varios casonan conoci, 
di stigmatisacion. Algun di e casonan cu ta mas 



mehor investiga ta esun di Anna Lateau, Theresia 
Neumann y padre Pio. 

Anna Lateau a nace na 1850 na Belgicasu huben- 
tud no tabatin nada particular cu ne. 'fempo cu e 
tabatin 18 anya e a hanya un malesa di pulmon di 
cual e a cura basta liher. Durante e periode aki e a 
ocupa su mes cu problemanan rehgioso. Na 1868 
mes e a cuminza hanya su promer stigmata cu ta- 
bata aparece cada diabiernes. 

Cantidad di hendenan a bishite y tabata como un 
santo. Theresia Neumann a nace na 1896 na Koe- 
nersreuth, un pueblo na Alemania. Na school e no 
por a sinya mucho bon. Despues di a caba school e 
a bira cria cerca un famia di campesino. Por lo de- 
mas nada particular a pasa durante su bida te anya 
1918 ora cu e a manca su lomba durante esfuerzo- 
nan pa paga un candela. Mientras cu e tabata cu- 
rando e a hanya otro kehonan, entre otro kramp 
di stoma. Na 1919 e a bira temporalmente ciego 
y tambe e a bira parcialmente paralisá y sordo. 
Esaki a sigi asina te 1923. E a ocupa su mes e tem- 
po ey hopi cu historia di bida di Therese Martin, 
un mucha muher cu a wordo declara beata den e 
tempo ey. Situacion di Theresia Neumann ta dre- 
cha basta. Na cuminzamento di 1926 su wowo- 
nan ta cuminza corre sanger. 

Diabiernes santo 1926 e tin tur e signonan di stig- 
matisacion y e ta hanya visionan di contenido 
religioso. Manera ta di spera aki tambe miles di 
hende a bay bishite. Padre Pio tabata un religio- 
so na Italia cu a hanya e signonan di stigmatisa- 
cion den e anya 1930-nan, despues di a cura di 
t.b.c. E tambe a wordo bishita pa centenares di 
hendenan. E organonan supremo di Iglesia Catoli- 
co a tene un poco distancia encuanto e stigmatisa- 
cionnan ey y hasta a yega di translade pa otro con- 
vento pasobra nan tabata hanya e atencion tabata 
bira mucho grandi. Algun anya pasa e a muri. 
Na anya 1930 Paul Diebel, un ex-minero aleman a 
wordo invita pa e organisacion: “De Dageraad” 
pa bin duna algun demostracionan na Hulanda. 
“De Dageraad” tabata un organisacion di librepen- 
sadornan y mayoria di e miembronan tabata ateis- 
ta y no ta kere den Dios. Paul Diebel cu tambe ta- 
bata ateista tabata tin un don di por regla sangra- 
mento di su curpa pa medio di su mente. E a cu- 
minza train pa imita e fenomeno cu Theresia Neu- 
mann tabata produci despues di a lesa di esaki den 
corantnan. Algun di e fenomenonan cu Paul Die- 
bel tabata demonstra den publico tabata. 

1. Hinca un angua dwars door di su man sin cu 
sanger tabata sali. 

2. Laga sanger sali fey partinan di su piel unda no 
tin ningun herida, un sorto di sodamento di 
sanger. 

3. Yora awa y sanger. 

4. Pone un forma di cruz aparece ariba su pecho. 
Na tur e presentacion publico, mediconan a hanya 
posibilidad pa controla Diebel y nan a admiti cu e 
fenomenonan cu e tabata produci ta berdad y no 
triki. Pa por haci mas investigacion algun medico- 
nan a invita Diebel pa bin duna un demonstracion 
pa un circulo di mayoria medico. Diebel aconsen- 
ti. Dia 29 november e mediconan cu a invite a en- 
contra Diebel na e lugar cu nan a conbeni. Diebel 
a kita su panyanan, a bisti un zwembroek so den 
presencia di e dos mediconan y despues a bay den 
e sala pa duna su demonstracion. Prome cu e 
pruebanan a cuminza, un medisch analiste cu tam- 
be tabata presente a coi sanger bau di dede pa test 
e cantidad di hemoglobine, e cantidad di celnan 
corra y blanco etc. E sanger a resulta di ta normal. 
Durante e pruebanan Diebel a logra di pone su cur- 
pa sangra na un parti poco mas alto cu su rudia y 
un parti bandi su stoma. Despues cu e piel a wordo 
limpia di e sanger, e a wordo controla cu un ver- 
grootglas si tin un herida eynan. Nada particular a 
wordo hanya. E a logra tambe di pone un cruz 
aparece na schouder, despues ariba su pecho. E 
aparicion tabata den forma di bira masha corra di 
e piel. Di e sanger cu a sali durante e pruebanan un 
muestra a wordo controla bao di miscroscoop y a 
resulta di ta sanger completamente normal. Un 
test cu a fracasa durante e demonstracion ey tabata 
esun di yora awa y sanger. E a ofrece pa demon- 
stra esaki den un segundo demonstracion pero door 


di contractnan cu su manager a sera den otro pais- 
nan e no por a cumpli cu esaki. 

Resumiendo nos por bisa cu Diebel tabata capaz pa 
uso di su mente di domina funcionamento di su 
curpa cu gran mayoria di hende tin ningun dominio 
ariba cu nan mente so. Diebel a logra asina di pone 
hendenan duda si e stigmatisacionnan mester ta al- 
go milagroso causa pa un Ser Supremo. E tabata 
un di motibonan tambe pakiko mas cuidao ainda a 
wordo tuma den e caso di padre Pio. 

Den e anyanan 1960 y siguiente investigacion am- 
plio a wordo haci ariba e tereno di control di fun- 
cionamento di curpa pa medio di mente so. Esaki 
a resulta den un ramo di sciencia cu yama Biofeed- 
back Training. Den algun caso nan a logra di sinya 
hende cu ta sufri di migraine (un sorto di dolor di 
cabez fuerte cu ta bolbe regular.nente) di dirigi san- 
ger fey di e parti di e cabez cu ta haci dolor pa otro 
parti di curpa pa medio di uso di su mente so, y a- 
sina alivia e dolor. Tin varios otro condiccionnan 
mas cu a wordo controla asina. Te ainda e prueba- 
nan ta ariba un nivel di research so y por lo pronto 
nan no por wordo aplica den comunidad. Den un 
futuro Taray nos lo scirbi algo tocante di telepatia 
y proscopia (por ehemplo foorboor). 

A1 contrario cu spiritismo cual practicamente no 
tin ningun base, akinan si parce cu tin algo di reali- 
dad cune. No tin ningun teoria drechi te ainda cu 
por splica ta kico ta e causa, y aki tambe tin pro- 
blemanan cu hendenan cu kier echa baina. 

ZUSTER MARCA 

E articulo aki ta na ocasion di 50 aña bida reli- 
giosa di Zr. Marca, kende ya 50 anja a traha na Cor- 
souw i kende ainda ta trahando na St. Elisabeth 
Hospitaal. Zr. Marca ta un di nos. E1 a nace dia 23 
di maart anja 1902 na Sabana Liber como jiu di Fe- 
lix Britten i Rafaela Archangel Tromp i su nomber 
tabata Maria Josefita. 

Pa motibu di su hubileo religiosa nos kier conta 
algo tocante e religiosanan cu a traha na Noord i 
tocante e muchamuhernan di Noord cu a bira reli- 
giosa. 

Den su buki: Historia di Alto Vista p. 96 pader 
Nooyen ta skirbi, cu na anja 1893 Soeurnan di 
Roosendaal a bini Noord. E promer Soeurnan cu 
a duna scool na Noord, tabata Soeur Delfina i 
Soeur Clara. Segun pader Nooyen Soeur Delfina 
tabata Bonairiano, pero esey ta un error, pasobra 
tur dos Soeur a nace na Corsouw. Soeur Clara a 
nace na Corsouw dia 4 di dec. 1856 i e tabata ja- 
ma Barbara Cardosa; Soeur Delfina a nace na Cor- 
souw 2 di oct. 1852 i e tabata jama Justina Rafael. 
Soeur Clara a traha hopi anja largo na Bonaire si i 
a muri na Corsouw 1898. Souer Delfina a muri 
tambe na Corsouw na anja 1938, esta na edad di 
86 anja. 

Lastimamente e Soeurnan panja pretu no a ke- 
da hopi tempu na Noord, 16 anja so. Na anja 1909 
nan a bai larga Aruba i Soeurnan di Voorschoten, 

e mes Soeurnan di Maria Convent na Playa, a tuma 
over e scool di Noord. 

Pronto e Soeurnan nobo a hanja judanza di mu- 
chamuhernan di Noord mes. 

Esakinan tabata Laura Kelly, jiu di Jan Grego- 
rio Kelly i Maria Eufrani Silvester i tambe Petra 
Tromp, jiu di Hosé Tromp i Anna Felicia Vrolijk, 
nan tabata anto e promer juffrouw di scool, di 
Noord mes. 

Petra a casa despues cu Antonio Jacobs, mien- 
tras Laura of Laureana a bai Corsouw na St. Mar- 
tinus Gesticht i despues na maart anja 1919 na edat 
di 30 anja el a bai Hulanda pa bira Soeur. Dia 21 di 
dec. 1919 el a cuminza su noviciado. Pero Laura 
no tabata por cu e friew di Hulanda. Dia 6 di janu- 
ari 1922 el a haci su profesion religiosa den man di 
Mgr. Hopmans, obispo di Breda. 

Su nomber como Soeur Tabata Maria Ursulina di 
Providencia Dibina. E mes anja Laura lo a bini 
Corsouw; su pasashi tabata cumprá caba, pero 
Dios a dispone algo otro pe, pasobra dia 7 mei 
Laura a muri i a worde derá na Roosendaal. Pre- 
sentacion mehor conoci como Shon biuda di 
Pedrito Scharbay ta un ruman di Laura i ta biba 
actualmente na Flacciusstraat 9. 

Awor pader Nooyen ta skirbi: Laura Kelly, 
un descendiente di fiscal Antonio Silvester, ta- 
bata e promer Arubiana cu a bira Soeur, alome- 
nos segun nos sabi. Tin hende cu ta bisa: 
Mester tabatin un mas promer”. 

I kende tabata esun mas promer? 

Por ta cu esaki tabata Zuster Ludovica, mehor 
conoci como Dominga Dijkhoff of Dolorita of 
Dojita, jiu di Jan Ambrosio Dijkhoff i Faustina 
Tromp. Esaki a nace 4 di augustus anja 1876 riba 
fiesta di San Dominico, pesey su nomber Dominga. 

Na anja 1900 DoJorita a bai Corsouw pa traha 
na Hospitaal St. Elisabeth i aki el a keda 25 anja 
largo. Durante e anjanan el a juda mashá hopi 
hende. Un di nan tabata Mama di pastoor L. Kran- 
winkel, kende dia 29 di october 1903 a duna luz di 
su jiu: Louis Eusebio. Dolorita mes a conta cu el 
a banja i carga e baby chikitu sin sabi cu un dia e 
chikitu lo bira su Pastoor. 

Na Corsow tabata existi e tempu ey un Congre- 
gashi di miembronan di Tercer Orden di Penitencia 
di San Dominico, mehor conoci bao di nomber di 
Congregashi di Santa Catharina di Siéne. 

Dia 6 di juli 1907 Conseho di e Congregashi a 
permiti Dolorita Dijkhoff pa drenta noviciado i dia 
9 di augustus di e mes anja el a ricibi scapulario di 
San Dominico i e nomber di “Z'uster Ludovica”. 

Dia 28 di april 1908 el a haci su profesion i for 
di e dia ey e a obliga su mes pa biba sobrio i decen- 


te i pa cumpli cu tur su debernan cristian i reglanan 
di Tercer Orden di San Dominico seriamente. I 
esey el a haci tambe henter su bida. 

Na anja 1925 Dolorita a bolbe bini Aruba i ta- 
bata di Congregashi di Noord. Maske nan tabata 
biba basta leeuw di misa, nan a bai misa di Noord 
cu frecuencia tambe den siman. Su trabao tabata 
traha flor pa misa i krans, tur sorto di flor e por a 
traha. 

Su moda di bisti tabata hala atencion, pasobra 
semper e tabata bisti blancu cu blauw, cu sombré 
grandi of waal manera un zuster. Na cas e tabatin 
un alpino riba su cabes i riba su panja e tabatin 
su medalja na cinta pasá na garganta i cu fréke na 
su panja. Dia 28 di September 1963 el a muri, 87 
anja bieeuw i nan a deré como Zuster Ludovica, 
bisti cu panja di Zuster Dominicanes, privilegio di 
miembronan di Tercer Orden di San Dominico. 

Na anja 1914 tabatin un seis mucha muher na 
Noord cu tabatin mashá deseo pa bai Martinus 
Gesticht na Corsouw. Esakinan tabata Eufemia 
Dijkhoff, Johana Britten, Chita Kelly, Marianita 
Ruiz (Mama di Zr. Enrica) i Maria Figaroa. 

Ma 4 di nan a hala atras, podiser nan a perde 
pasenshi of nan Mayornan no kier a larga nan 
bai. Te na anja 1924 Eufemia i Johanna a bai Cor- 
souw, pero no na Martinus Gesticht, ma pa Soeur- 
nan di Breda cu tabata traha na St. Elisabeth Hos- 
pitaal. 

Un muchamuher cu kier a drenta den Congre- 
gashi di Roosendaal, mester a bai Hulanda pa pasa 
su noviciado, mientras Soeurnan di Hospitaal a 
larga e noviesnan keda na Corsow mes. 

Wel dia 7 di Maart Eufemia i Johanna a drenta 
conbentu na Corsow, pero un dia despues Johanna 
a ricibi un telegram di Aruba, cu su ruman Pancho 
a hoga den laman, ta pesey el a bai cas i no a bini 
back mas. 

Eufemia, naci 1 di januari 1897 a haci su profe- 
sion na anja 1926 i a celebra su boda di oro den cir- 
culo di su famia na Paradera anja pasá. E promé 
vacantie cu el a hanja, despues cu el a bira Soeur, 
tabata despues di 36 anja. Ainda e ta na bida i ba- 
sta bon di salud. 


n & r coramon 

PA TUR BO TRABAUNAN Dl CONSTRUCCION Y REPARACION. 

PA MAS INFORMACION ACUDI SERKA NADI SEMEREL 

^o&xfiox\ Svua! 


Sl BO KIER PASA UN ANOCHI CONTENTO, 
BISHITA ELTORO LOUNGE 
Caminda bo por goza di 6:00 - 7:00 p.m. den un 
ambiente agradabel y disfruta nos bebidanan tropical 
cu snacks complimentario. 

Baile pa bo placer di 9:30 p.m. - 2:00 a.m. 

(cu excepcion di Diamars anochi) 


Na anja 1924 Moeder Josefina di St. Elisabeth 
Hospitaal tabatin mester di mas mucha muher pa 
traha, pesey el a pidi Dolorita pa skirbi un carta pa 
Nana Britten. Den e carta el a pidi Nana pa invita e 
tres jiu muher di Feliz Britten, esta Francequita, 
Maria Josefita, i Nicolina pa bini Corsow pa traha 
na Hospitaal. 

Un dia despues di Congregashi Nana a haci esey 
i nan tabata basta contentu cu e invitacion, pero 
parce cu nan madrasa Shi Petra no kier a larga nan 
bai. Ma pastoor Tobias Jansen, kende no tabatin 
miedo di Shi Petra, a bishit’e seis biaha, a pleita 
cune te porfin el a duna nan permiso di bai Cor- 
sow. 

Maria Josefita i Nicolina unabez na Corsouw 
kier a bira Soeur tambe, ma Nicolina tabata debil i 
a miiri na Corsow, mientras Maria Josefita a haci su 
profesion dia 19 di Maart 1927 i a hanja e nomber 
di Sr. Marca. 

Mara Dios bendicioné na abundancia i haci uso 
di dje durante hopi anja mas como su instrumento 
dibondad. 



n & r consTRUcnon 















REMETIDO 

For di Sra. Jacinta Schilingnaxn-Franken, kende 
a gradua algun aña pasá como maestra di school y 
kende ta biba awor na Gelderland, Hulanda, y ken- 
de naturalmente tambe ta abonada di Taray, nos 
a ricibi e siguiente carta: 

Apreciable señor redactor, 

Ki un sorpresa pa mi ora mi a jega kas merdia di 
trabow. Mi a bai wak den brievenbus i mi a haja 
boso revista ‘Taray”. No uno sino shete. Meso- 
ra mi a kuminsa lesanan. Tin hopi artfkulonan in- 
teresante skirbi aden. I loke mi ta admirá mas ta 
tur e trabow ku boso ta hasi pa pueblo di Nort. 
Sea pa hobennan i ancianonan. Mi ta spera ku bo- 
so lo sigi ku tur e evenementonan aki. 

Mi ta sperando e próximo Taray ku portretnan di 
Camaval. I tambe pa lesa kiko ta pasa den nos 
pueblo i na Aruba. Un biaha mas maJia pabién 
ku boso revista hopi bon i tan gustá. Ficibi hopi 
saludos i te un otro biaha. 

Chenta Schlingmann-Franken 
Ln. vii. Kinholt 149 
7823 G.D. Emmen 
Nederland 



Emcm 

Travel 

Bureau 

BO KIER BIAHA BON Y COMODO. 

HASI EMAN TRAVEL BUREAU UN BISHITA. 

EMMASTRAAT 1 


Nota di Redaccion: Nos a keda masha contento 
di ricibi reaccion tambe di nos abonadonan na 
Hulanda. Pa motibo cu den tempo di Camaval 
un Taray a sali net poco prome cu e parada gran- 
di y o siguiente basta despues, nos no tabatin mu- 
cho portret di Carnaval den nos Revista. Pa com- 
place nos abonado(a) nan den exterior nos ta pu- 
blica algun ainda. Manera custumber C.B.N. a 
bolbe gana 2 premio: como grupo (historiko) y e 
carosa cu e cas di torto (historiko). 



Muebleria TU HOGAR 



NA DAKOTA 


Pa menes cu Fls.3400,-- nos ta muebla bo cas completol!!!!!! 



18 







" NA Ml MAMA » 

Awe cu mundo henter, ta celebrá contento 
E dia dedicá na e Mamanan stimá 
Cu frasenan sensillo, riba olanan di biento 
Mi bos lo alcansá mi Mama aprecia. 

Un himno di gratitud, ta den su sercania 
Palabranan sincero, di inmenso stimacion 
Un oracion na cielo ta sali riba e dia 
Pa pidi Dios su gracia i hopi bendicion. 

Rikesanan di mundo ta poco pa brindele 
Regalonan di plata i oro, n’ tin balor 
Pa tur loke E1 a hasi, su jiw no por pagele 
Pa e tesoro grandi di un Mama su Amor. 



Awe riba e dia grandi, cu plena afeccion 
Lo mi incliná di nobo, pa risibf ku emocion 
E cruz riba mi frente, e man di bendicion 
Di mi Mama, biew na aña, peo hoben na curason. 

Diosdun’e bida largo, salu, confirmidat 
P’e sigi resa semper , pa nos, pa bendicion 
I dia Bo tumele, fo’i mi, pa etemidad 
Dun’E pa recompensa Bo cielo, pa mansion 

Tumá for di Muchila 
di Sr. H. Booi. 


DIJKHOFF’S 


DRAFTING BUREAU 


DESIGNER & CONSULTANTS - 
IN ARCHITECTURAL - STRUCTURAL - PIPING 


P. 0. Box 148 
Tanki Leendert 214 
Telephone 3010 

Aruba, Netherlands Antilles Fransi8CO Dijkhoff 

RECETA 


Soppi Bajem (soppi di Spinazie Chines). 
Ingredientenan: 

1/2 lb. carni mulá. 

1 webo 

1 cuchara di harinja 
1 cuchara di awa 

1 cuchara di laos 

un tiki kruidnagel (mulá) 

1/2 lb. Spinazie fresco. 

Azeta of margarine 
3/4 liter di bouillon 

2 cuchara di ketjap benteng manis. 
un tiki vetsin. 

Preparacion: Bruha e carni cu e webo, harinja, awa, 
laos y kruidnagel. Traha soepballetjes di dje. Cor- 
ta e spinazie grof, keinta e azeta of margarine y la- 
ga e spinazie cushina aki den algun minuut. Pone 
aseriia e bouOlon y e ketjap. Herbe e soppi y pone 
e soepballetjes y e vetsin aseika. Laga e cushina 
suave pa 3 minuut. 



Carniceria 

Pa tur sorto di carni.porkchop, galiña, 
spararib y tur sorto beieg. 

Pasa semper na 

CARNISERIA LA ESTRELLA 

titui na klipttr. IQ.patrat di Botici del Pueblo. 



FALM BEACS 
SELF SERVICE 

Full Airccondicionado 

Pa tur comcstibel di cadidad carni frcsco, berdura 
‘ ctc. na prijs barata, pasa na 
PALM BEACH SERL SERVICE 
Den Pueblo di Noord 
Tel. 1189 



BON APETIT. 

Ku lo yuk (sweer & sour chines) 

Ingrediente: 

1 webo 

1 lb carni porko (no mucho vet) 
harinja 

salo, azeta y awa 
1 cuchara disuku 
1 tiki uienpoeder 
1 tiki knoflookpoeder 
1 potji atjar tjampoer 

1 cuchara ketjap benteng manis 

2 cuchara di tomato sauce 

1 bleki ananas 

2 theelepel djahé. 
aardappelmeel salo. 
poco stemgember cortá. 

Preparacion: Bati e webo y bruhe cu e pida carni- 
nan salá. Paneer e despues cu e harinja a hasa te ora 
bira bruin den azeta. 

Saus: Herbe 1 dl. di awa y pone e suku aden. Pone 
aserka e uienpoeder, knoflookpoeder atjar tjam- 
poer, ketjap, tomato sauce, ananas y djahe. Hasi e 
saus mas diki cu aardappelmeel y cushina e ingre- 
dientenan. Pone e carni hasá bruin aserka. Sirbié 
cu aroz blanco of mie. 

Ho^oseopo 


GEMINI: 21 Mei - 20 Juni. 

SAGITARIO: 22 Nov. - 21 Dec. 

E tempo lo ta oportuno pa enbellese bo cas cu mas 
articulonan di luho. Disfruta di bo fortuna y haci 
viajesnan pa exterior. Lo bo encontra cu hopi ami- 
stadnan nobo cu lo ta frutifero pa bo. 

No trata di scapa di bo mundo di fantasia manera 
bo tabata propone promer. Ponebo den wega y ha- 
ci tur loque ta den bo alcance. Pa e parejanan e lo 
ta estupendo. 

CANCER: 21 Juni - 22 Juli 

CAPRICORNIO: 22 Dec. -19 Jan. 

Bo ta sonjando mucho cu estreanan di cine. Wak 
rond di bo mes vecindario y lo bo encontra cu bo 
preto di wowo. Lo bo sufri di un enfermedad pero 
esaki lo ta di corto duracion. 

Bo no ta kere cu bo ta cansa bo curpa mucho na 
trabow? Esaki ta culpable pa e serie di enferme- 
dadnan cu ta afectabo. Diverti bo mes y los bo cur- 
pa cu sport. 

LEO: 23 Juli - 22 Aug. 

ACUARIO: 20 Jan. - 18 Febr. 

Pakiko bo no por bira un guia di turista? Lo bo 
sintibo satisfecho ora bo mustra algun personanan 
e partinan bunita di nos pais. Na trabow lo bo en- 
contra cu poco dificultad, pero forza. 

E temporada aki no ta bon pa matrimonio. Lo tin 
hopi cortamento di orea. Practica joga. Lo bin un 
epoca jen di tendencia amoroso. Sigui train bo cur- 
pa. 

VIRGO: 24 Aug. - 22 Sept. 

PISCIS: 19 Febr. - 20 Maart. 

E luna aki lo bo cosecha hopi popularidad. Bo don 
creativo lo ricibi un gran impulso. Lo bo ta den un 
estado di fantasma continuamente. Ta bon pa re- 
fresca bo mente den un ambiente natural. 

Bo ta sintibo den soledad y bo no tin persona pa 
confia bo secretonan? Por ta cu bo pensamentonan 
ta dominabo. Mihor bo ser mas idealista pa bo no 
sufri mentalmente. Exito. 

LIBRA: Sept. 23-Okt.22. 

ARIES: 21 Maart - 19 April 

Durante e luna aki lo bo haja un bishita inespera 
jen di regalos. Di bo ruman o amigo lo bo haja hopi 
bon consejos. Siguinan y bo futuro lo ta sigura. Bo 
number pa e luna aki ta 38. 

Si un pushi pretu cruza bo camina, no pone aten- 
cion na esaki. Aunque bo mester tene poco preo- 
cupacion, no vacila pa rechaza cualquier tipo di 
proposicion cu lo ser ofrece na bo den e dianan aki. 

SCORPIO: 23 Okt. - 21 Nov. 

TAURUS: 20 April - 20 Mei. 

Si bo ta soltero lo presenta hopi bon espectativas 
pa bo. Cuidow cu lenga malo. No presta atencion 
na e mal contratiemponan na fin di e luna aki. Ho- 
pi di bo soñonan lo resulta verdad. 

Durante e luna aki un conocir di bo lo wordo hos- 
pitaliza. Protehabo contra bruha door di colgaun 
cruz riba bo porta principal. No confia ni bo som- 
bra pasobra lo tin sorpresas. 

